context_page_description: Guadalquivir er den næstlængste flod i Spanien og den længste i Andalusien. Den er 657 kilometer lang og afvander et areal på cirka 58.000 kvadratkilometer. Floden har sit udspring i Cañada de las Fuentes i Cazorla-bjergene i Jaénprovinsen; flyder gennem Córdoba og Sevilla og udmunder i Cádizbugten ved fiskerlandsbyen Bonanza i Sanlúcar de Barrameda, hvor den tilflyder Atlanterhavet. Marsklandskabet i lavlandet ved flodens udmunding er kendt som Las Marismas som grænser op til Doñana Nationalparken.
hierarchical_section_title: Guadalquivir
page_title: Guadalquivir